《同太守游东湖》
宋代·刘棠

兀兀尘编日自迷，怪来春色转芳菲。吹嘘气象湖山远，点缀工夫草木微。

挈榼不辞倾美酒，挥戈宁解住残晖。身闲官冷何欣幸，秉烛长随五马归。

作者简介：漳州龙溪人，字君美。哲宗元祐间进士。历枢密院编修，出为利州路提举学事。后提举两浙常平，以朝请郎致仕。与同邑陈补俱有词赋声，时称之曰：“刘棠陈补，漳岩赋虎。”